Chris Shaw

Christopher Ariel Shaw er en canadisk professor i nevrovitenskap ved universitetet i Britisk Columbia.

Shaw har utført studier som blant annet fokuserer på årsakene til utvikling av sykdommer som Alzheimers, ALS og Parkinsons. Han har også gjort undersøkelser på hvordan aluminium påvirker nervesystemet.

Mest kjent er Shaw for sin motstand mot vaksiner. Hans hypotese er at autisme forårsakes av aluminium som benyttes som adjuvans i vaksiner, og han har sammen med sin kollega Lucija Tomljenovic forfattet en rapport hvor det pekes på en sammenheng mellom aluminium i vaksiner og autisme.Do aluminum vaccine adjuvants contribute to the rising prevalence of autism? PubMed Disse to har også hevdet at vaksinen mot HPV ikke gir noen beskyttelse mot kreft, og at bivirkningene fra vaksinen i seg selv tar flere liv årlig enn krefttypene den er ment å beskytte mot.Human papillomavirus (HPV) vaccine policy and evidence-based medicine: are they at odds? PubMed Shaws syn på vaksiner er motstridende vitenskapelig konsensus, og hans konklusjoner har blitt utsatt for sterk kritikk.A sad, premature death cynically exploited by antivaccinationists ScienceBlogsMore pseudo-scientific garbage from Tomljenovic and Shaw SciBlogs Verdens helseorganisasjon har stemplet rapportene til Shaw og Tomljenovic som villedende.Global Advisory Committee on Vaccine Safety, report of meeting held 6-7 June 2012 WHO Det er også stilt spørsmål ved hans vitenskapelige integritet ved at rapportene om vaksinefare var finansiert av aktivistgrupper mot vaksiner.Commentary on coronial inquiry expert witness testimony  Immunisation Advisory Centre, The University of Auckland

Shaw har også vært engasjert i opprørsbevegelsen Occupy Vancouver.Occupy Vancouver in shock after suspected overdose death Vancouver Observer  Han var også en aktiv motstander av de olympiske vinterleker i Vancouver 2010, og i 2013 ble det kjent at han ble overvåket av politiet i månedene før olympiaden.Anti-Olympic activist tailed by Mounties, police notes show CBC News

 Bibliografi 
 Five Ring Circus: Myths and Realities of the Olympic Games, New Society Publishers 2008, ISBN 978-0865715929

 Referanser 

Kategori:Canadiske professorer
Kategori:Canadiske aktivister
Kategori:Canadiske vaksinemotstandere
Kategori:Canadiske forskere